open-index/open-wikipedia-markdown huggingface dataset:
Bente Bratlund

**Bente Bratlund** (født 1952) er en norsk forfatter. Hun har skrevet barnebøker, romaner og dikt.

Bratlund vokste opp på et småbruk i Os i Hordaland, tok lærerutdanning på Stord lærerskole, og studerte siden et år drama i Bergen.
Hun arbeidet deretter som lærer i ungdomsskolen, og var også et år journalist i lokalavis. Hun har siden 1992 vært forfatter på heltid; hun holder skrivekurs, reiser rundt med opplesing/lyrikkprogram, og besøker skoler. Skriver seriebokserien Hav og himmel.

Bente Bratlund har også utgitt bøker under navnet **Bente Bratlund Mæland**.

## Produksjon
* *Lukkelege båt* – Dikt 1977
* *Kvifor, Pål?* – Ungdomsbok 1982
* *Lengt* – Dikt 1983
* *Alltid ein Kristian* – Ungdomsbok 1983
* *Dei kallar meg kvisa* – Ungdomsbok 1984
* *Morten på leit* – Ungdomsbok 1985
* *Martins opprør* – Ungdomsbok 1986
* *Naken mot lyset* – Dikt 1986
* *Likevel* – Ungdomsbok 1987
* *Når det blør* – Roman 1989
* *Spring, Marit!* – Ungdomsbok 1990
* *Restar av eit liv* – Roman 1991
* *Porselenshunden* – Roman 1992
* *Nei, ikkje Lasse* – Ungdomsbok 1993
* *Liv* – Ungdomsbok 1995
* *Barnet* – Roman 1995
* *Elsk meg bort, elsk meg heim* – Roman, Samlaget. 1997
* *Vennskapsprøven* – Ungdomsbok 1997
* *Sviket* – Ungdomsbok Samlaget. 1999
* *Ikkje eit ord* – Barnbok, Samlaget 2001
* *Tid er det nok av* – Barnebok, Samlaget 2002
* *Ei stjerne i hjarta* – Ungdomsbok, Samlaget 2003
* *Kanskje måndag kveld* – Barnebok, Samlaget 2004
* *Heilt passeleg vill* – Barnebok, Samlaget 2005
* *Kvar er Lurven?* – Barnebok, Samlaget 2006
* *Vi gir oss aldri* – Ungdomsbok, Samlaget 2007
* *Eg spør!/Eg tør? Hanna & Emma 1–2* – Barnebok, Mangschou 2008
* *Eg er her* – Barnebok, Mangschou 2009
* *Mons Marius er ei løve* – Bildebok, Mangschou 2010
* *Operasjon hemmeleg/Slange i paradis, Hanna & Emma 3–4* – Barnebok, Mangschou 2011
* *Bebe* – Ungdomsbok, Mangschou 2011
* *Berre venner/Listig plan, Hanna & Emma 5–6* – Barnebok, Mangschou 2012
* *Bebe 2. Ingen ting som før* – Ungdomsbok, Mangschou 2012
* *Surare enn sitron/Hemmeleg gjest, Hanna & Emma 7–8* – Barnebok, Mangschou 2013
* *Bebe 3. Den einaste som veit* – Ungdomsbok, Mangschou 2013
* *Klassetjuven/Vennepåske, Hanna & Emma 9–10* – Barnebok, Mangschou 2014
* *Bebe 4. Alt kjekt kan skje* – Ungdomsbok, Mangschou 2014
* *Prestens hus* – Roman om incest, Margbok 2014
* *Opne portar* – Lyrikk, Epiphany Bøker 2014 
* *Fra livets minnebok* – Lyrikk, Epiphany Bøker 2014 
* *Frå min veranda. Facebookdikt* – Lyrikk, Epiphany Bøker 2015 
* *Feriefiasko* – Barnebok, Samlaget 2016
* *Her er eg no. 40 år 40 dikt* – Lyrikk, Epiphany Bøker 2017
*Å kjenna savn – Lyrikk
* *Svikta!* – 2017
* *Ver stille hjarte* – Lyrikk, Epiphany Bøker 2018
* *Kidnappa* – Barnebok, Samlaget 2018
**Kvar er Lurven?* – Barnebok, Samlaget 2018
* *No er livet* – Lyrikk, Vigmostad & Bjørke 2025

## Referanser


## Kilder
* Presentasjon av Bente Bratlund i Forfatterkatalogen på Forfattersentrums nettsider

## Eksterne lenker
* Bente Bratlunds nettsider
* «Bente Bratlund» på allkunne.no
*Digitaliserte bøker av Bente Bratlund i Nasjonalbiblioteket
*Artikler av Bente Bratlund i Norart
*
Gert-Dietmar Klause

**Gert-Dietmar Klause** (født 25. mars 1945 i Reumtengrün) er en tidligere østtysk langrennsløper.

Gert-Dietmar Klause vant sølvmedaljen på 50&nbsp;km under OL 1976 i Innsbruck. Under VM 1970 i Vysoké Tatry deltok han (sammen med Gerd Hessler, Axel Lesser og Gerhard Grimmer) på Øst-Tysklands stafettlag, som tok sølvmedaljen. To år senere, under VM 1974 i Falun, var han med på å ta gull på stafetten.

Gert-Dietmar Klause var den første ikke-nordiske løperen som gikk til topps i Vasaloppet. I 1975 vant han det 90 kilometer lange løpet på tiden 4 timer, 20 minutter og 29 sekunder.

## Referanser


## Eksterne lenker
*
Heikki Gröhn

**Heikki Gröhn** (født 13. september 1949 i Bergen) er en norsk forfatter og oversetter.

Gröhn debuterte i 1971 med diktsamlingen *DANS*. Før dette deltok han i «gruppeboken» *[[Åtte fra Bergen]]* (1969) under psevdonymet **heikki heikki**. I 2005 kom hans første barnebok, *Mika blir gått ifrå*. 

## Bøker
;For voksne
* 1969: (heikki heikki:) «broschure» – dikt (i *[[Åtte fra Bergen]]*)
* 1971: *DANS* – dikt
* 1972: *Kråken synger* – dikt
* 1975: *Det går* – dikt
* 1987: *Eg var ein hemmelig desperado* – dikt
* 2005: (heikki heikki:) *svanene / så kvite / så svarte* – fliser
* 2006: (heikki heikki:) *to lock the door / turn knob the right (left)* – fliser
* 2014: (heikki heikki:) *avtalen frå den gong / skal den vere gyldig / no* - dikt

;For ungdom
* 2008: *På liv og død, på måfå, på leven* – dikt

;For barn
* 2005: *Mika blir gått ifrå* – billedbok sammen med Akin Duzakin
* 2006: *Ninni byrjar på fotball* – lettlesbok
* 2006: *Folkets hus brenn, Mika!* – billedbok sammen med Akin Duzakin
* 2007: *Mika og tjuvane* – billedbok sammen med Akin Duzakin
* 2010: *Mika gjør feil* – billedbok sammen med Akin Duzakin

## Kilder
* Presentasjon av Heikki Grøhn i Forfatterkatalogen på Forfattersentrums nettsider

## Eksterne lenker
* Heikki Gröhn i Det Norske Samlaget
* Heikki Gröhn / heikki heikki i Splendid Forlag
* Intervju med Heikki Gröhn i ''Bergens Tidende''
Stump røyken

***Stump røyken*** var en norsk reality-serie som gikk på TVNorge i 2005. Konseptet i serien gikk ut på å motivere en gruppe på seks innbakte røykere til å stumpe røyken. Deltagerne fikk gjennom en seksukers periode hjelp og veileding fra noen av Norges fremste eksperter på røykeslutt. Ved hjelp av gode råd, motivasjon og egen viljestyrke var målet at de skulle klare å slutte å røyke. Hver helg ble deltakerne samlet på et hotell for å få motivasjon gjennom gruppesamtaler, stressmestring og helsetester. Programskaperne lokket med en premie på 10 000 kroner til hver deltaker dersom hele gruppen klarte å holde seg røykfrie. Men så fort en av deltakerne tok seg en røyk, fikk alle svi ved at premiepotten minket. Etter tre måneder skulle deltagerne møtes igjen. De som fremdeles var røykfrie fikk en overraskelse. Serien var et samarbeid mellom TVNorge og Kreftforeningen som sponset programmet med to millioner kroner.

Kristin Mosaker Granborg var programleder og var i tillegg regnet som en av landets fremste eksperter på røykeslutt. Hun fikk hjelp av psykolog Krister Halck. 

De seks deltagerne var Gro Eva Bjørnstad, Heidi Hauge, Sophia Lea, Christina Risan Aasen, Morgan Strand og Sturla Tune.

Serien var lagt etter samme mal som *[[Tjukkholmen (TV-serie)|Tjukkholmen]]*, som gikk på samme kanal i 2004. En tilsvarende serie gikk på svensk TV i 2004.

## Mottagelse
Programmet fikk lunken mottagelse fra storavisene. Dagbladet gav den terningkast tre, mens VG gav den terningkast fire.  Aftenposten kalte den «forutsigbar og kjedelig».

Premieren ble sett av 177 000.

## Referanser


## Se også
*Oversikt over norske Reality-TV-serier
Sorgegondolen

*[[Sorgegondolen]]* er en diktsamling av den svenske lyrikeren Tomas Tranströmer, utkommet på Bonniers i 1996 (ISBN 91-0-056232-7). *Sorgegondolen* er en kort diktsamling, med bare 17 dikt og en samling på 11 haikudikt over til sammen 37 sider. Den regnes som Tranströmers sensasjonelle «andre debut», etter at han fem år tidligere var blitt ramma av et hjerneslag som delvis fratok han språkevnen.

Det lange titteldiktet viser til den ungarske pianisten og komponisten Franz Liszt’ sene pianostykke *La lugubre gondola*, komponert ved svigersønnen Richard Wagners sykeleie i 1882. Her heter det at «Liszt har skrivit ner några ackord som är så tunga att de borde skickas / till mineralogiska institustionen i Padova för analys».

Også Tranströmers diktsamling inneholder en del tunge akkorder – i visst monn knytta til tapet av språket:
:Jag bärs i min skugga
:som en fiol
:i sin svarta låda

:Det enda jag vill säga
:glimmar utom räckhåll
:som silvret
:hos pantlånaren.
::::Fra «April och tystnad»

I «Som att vara barn» tales det om en plutselig forulempning:
:Som att vara barn och en oerhörd förolämpning
:träs över ens huvud som en säck

I et par dikt krysser det dikteriske jeg-et et hav eller et sund:
:Jag landsteg en majnatt
:i ett kyligt månsken
:där gräs och blommor var grå
:men doften grön.

Sola opptrer som ikke bare en ytre kilde til lys: «Det rasande eldhavet ute i rymden / transjorderas till en smekning.» Men solnedgangen minner om døden, som i dette haikudiktet:
:Solen står lågt nu
:Våra skuggor är jättar.
:Snart är allt skugga.

Flere dikt kretser om døden, aktualisert ved en venns død: «En dov tubastöt tränger in. / Det är en väns röst, tag din grav och gå.»

Tranströmers dikt utmerker seg ved sine konkrete situasjoner og sansninger, gjengitt i en klar form og med normal syntaks. Situasjonene er imidlertid ofte stilt opp mot hverandre i overraskende kombinasjoner, uten at det gis holdepunkter for hvordan sammenhengen mellom dem skal tolkes, og på en slik måte at forholdet mellom sansning og sinn forblir uavklart.

## Titler
*April och tystnad
*Osäkerhetens rike
*Nattboksblad
*Sorgegondol nr. 2
*Landskap med solar
*November i forna DDR
*Från juli 90
*Göken
*Tre strofer
*Som att vara barn
*Två städer
*Ljuset strömmar in
*Nattlig resa
*Haikudikter
*Från ön 1860
*Tystnad
*Midvinter
*En skiss från 1844

## Tonesetting
Flere svenske og utenlandske komponister har satt tone til mange av diktene i *Sorgegondolen*, bl.a. Sven-David Sandström, Maurice Karkoff og Georg Riedel.
Storsølnkletten

:*Se også [[Sølen]] i Rendalen
*'Storsølnkletten** (også **Alvdalssølen**, **Store Sølnkletten** og **Sølnkletten''') er et fjell i Alvdal kommune i Innlandet fylke, drøyt 20 kilometer sørvest for Alvdal sentrum. Fjellet har en lett gjenkjennelig salform, og kan sees fra store deler av Nord-Østerdalen. Hovedtoppen har en høyde på  meter over havet og er det høyeste punktet i Alvdal. Den lavere toppen (), nordvest for hovedtoppen, ligger på  og kalles Spisskletten.

Fjellets primærfaktor på  meter er blant de 100 høyeste i Skandinavia. Den beste ruten å bestige toppen er enten fra Follandsvangen i Sølndalen, eller fra Breisjøseter sør for fjellet.
Fjellet er omgitt av lett turterreng, men det tar en hel dag å bestige begge toppene. Ruten er godt merket. Det er partier der man må klyve litt, men det er lite og krever ikke noe utstyr.

Fjellet ligger sør-sørøst for Veslsølnkletten ().

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Helga Gunerius Eriksen

**Helga Gunerius Eriksen** (født 11. oktober 1950 i Stavanger) er en norsk forfatter.

Hun vokste opp på Stord, er utdannet cand.mag. med fagene keramikk og filosofi, og bor nå i Bergen. 

Eriksen har skrevet bildebøker for både barn og voksne, romaner og fortellinger for barn, ungdom og voksne, og dramatikk for flere aldersgrupper. Hun debuterte i 1986 med bildeboka *På stripejakt*, og har vunnet flere barnebokpriser, sist Brageprisen 2003 for bildeboka *Flugepapir* sammen med illustratør Gry Moursund. 

## Bibliografi
;Bøker for voksne 
* *Dersom du*, roman, Samlaget 1994
* *Kvadratiske konturar*, bildebok for voksne sammen med Kurt Johannessen, Samlaget 1998
* *Rut*, roman, Samlaget 2002
* *Påls reise*, fagbok tilpassa voksne med utviklingshemming, Samlaget 2009 

;Barne- og ungdomslitteratur
* *På stripejakt* (bildebok sammen med Jørgen Blitzner, J.W. Eide 1986)
* *Tashi og tanken som vart vekk* (bildebok sammen med Jørgen Blitzner, J.W. Eide 1987)
* *Båten i treet* (roman for barn, illustrert av forfatteren, J.W. Eide 1988)
* *Inga jente er som du!* (ungdomsroman, Det Norske Samlaget 1989)
* *Eg øver meg, eg øver meg* (bildebok sammen med Kristian Finborud, Samlaget 1990)
* *Finn Inga!* (ungdomsroman, Det Norske Samlaget, Kritikerprisen beste barnebok 1991)
* *Stjerna over Bergen* (ungdomsroman, Aschehoug 1992)
* *Vi skal gjere det!* (bildebok sammen med Anne Knutsdatter Wille, Det Norske Samlaget 1993)
* *Ingen ser meg* (lettlest, illustrert av Kurt Johannessen, Damm leseløve 1993)
* *Eit kyss er nok* (lettlest, illustrert av Kurt Johannessen, Damm Leseløve 1994)
* *Jungelord* (bildebok sammen med Gro Torvaldsen Rykkelid, Helteserien Damm 1994)
* *Snakke er sølv* (lettlest, illustrert av Kurt Johannesen, Damm Leseløve 1995)
* *Donna Q* (ungdomsroman, Det Norske Samlaget 1995) 
* *Vi kjem frå havet* (fortelling for barn/ungdom illustrert av Svein Rønning, Samlaget 1998) 
* *Flugepapir* (bildebok sammen med Gry Moursund, Samlaget, Brageprisen barnelitteratur 2003)
* *Roma amoR* (ungdomsroman, Samlaget 2004) 
* *Komme og gå* (bildebok sammen med Morten Øen, Samlaget 2005)
* *Eg er på veg* (ungdomsroman, Samlaget 2006, nominert til Kritikerprisen) 
* *Du skal vita alt* (ungdomsroman, Samlaget 2009) 
* *Peri og Peti vender om* (bildebok, Samlaget 2013)
* *Vi bygger om*, Artist Book, egne materialbilder og dikt, musikk av Anette Thorsheim (2017)
**Sus og Dus byter om* (bildebok, Vandrebok 2020)

;Andre prosjekt
* *Din inngang og din utgang* og *Minne*. 2 teatertablå i samarbeid m/bildekunstnarar, B.I.T. 
* *Meter* fleirkunstnarleg prosjekt – tekstinstallasjon, Trondheim Kunstsenter 1994
* UTL – fleirkunstnarleg prosjekt – tekst i terreng, landskapskunst i Årdal 1999-2000
* *Postpoesi for papirkorga*, plakatkunst for byrom, Bergen 2003
* *Beijing – Barentsburg 1-24*, kalender/postkort til galleri Parken  2006

## Kilder
* Presentasjon av Helga Gunerius Eriksen i Forfatterkatalogen på Forfattersentrums nettsider

## Eksterne lenker

* Digitaliserte bøker av Helga Gunerius Eriksen hos Nasjonalbiblioteket
* Artikler om og av Helga Gunerius Eriksen i Norart
MF «Bognes»

**MF «Bognes»**, nå **Bequia Express 2**, er en roroferge på 1591 GT. Hun har kallesignalet LFIJ og IMO-nummer 7608758. Hjemmehavnen var Narvik, nå Kingstown. Skipet er 64,85 m langt, 11,6 m bredt med et dypgående på 4,20 m. Hun har en lengde mellom perpendikulærene på 60 m. Skipet ble bygd i 1977 ved Tromsø Skipsverft, som byggnummer 45. «Bognes» har en marsjfart på nærmere 13 knop, og hun har plass til 55 personbiler og 287 passasjerer. «Bognes» sin hovedmotor er en Ulstein Bergen 8 sylindret, 1620 hk. Hun har også to hjelpemaskiner, 2 Volvo TMD 100A på 118 hk hver seg. 2019 ble hun solgt til Bequia Express Company på Saint Vincent og Grenadinene, og omdøpt «Bequia Express 2», og ankom Bequia den 3. mars 2020. satt i trafikk i juli 2020

Skipet var fra 2009 til 2019 eid av rederiet Torghatten Nord AS. Hun ble i sin tid levert til Nord-Ferjer for trafikk på Lødingen – Bognes-sambandet. Som et resultat av fusjonen mellom Ofotens og Vesteraalens Dampskibsselskab (OVDS) og Nord-Ferjer ble hun et OVDS-skip i 1989.

I 1983 ble skipet forlenget med 9 m, ved Nielsen mek. verksted i Harstad. Hun har ingen direkte søsterskip, men man kan ane store likheter med «Vågan», som ble levert til VDS fra Bolsønes Verft i Molde i 1979.

## Eksterne lenker
* 
*
Drömfakulteten

***Drömfakulteten*** er en roman av Sara Stridsberg. Den er hennes andre roman, og den kom ut i 2006 på Bonniers forlag. Romanen fikk Nordisk råds litteraturpris 2007. 

## Handling
Forfatteren besøker Valerie Solanas på dødsleiet på hotellrommet på Bristol Hotel i Tenderloin District i San Francisco, der hun bodde da hun 52 år gammel døde i april 1988. Gjennom samtalen får vi glimt fra livet til denne trassige feministen, fra hennes barndom hvor faren misbrukte henne bak morens rygg, hvordan hun får seg en utdanning og hvordan hun forsøger seg ved prostitusjon. 

Språket i romanen er eksperimentelt, det samme er strukturen. Kronologien brytes, tempoet er høyt, men forfatteren forklarer ikke og dømmer heller ikke.

## Vurdering
Ved tildelingen av Nordisk råds litteraturpris i 2007 skrev bedømmelseskomitéen:
:«Drömfakulteten är en brinnande roman med många bottnar. Berättelsens nav utgörs av den extrem-feministiska ikonen Valeri Solanas och hennes på många sätt tragiska livsöde. Stridsberg blandar dokumentärt material och fri fiktion i en febrigt vibrerande prosa. Drömfakulteten bär underrubriken ’’tillägg till sexualteorin’’, och romanen är en svidande uppgörelse med de olika förtryckarmekanismer som verkar i samhället. Sitt allvarliga ämne till trots, är Drömfakulteten en roman som bärs fram av en enorm energi och språklig lusta.»

## Eksterne lenker
* Nordiska rådets litteraturpris år 2007
Retro

Ordet **retro** betyr; tilbake, bakover og kan vise til:

**[[Retro (TV-serie)]]*, et musikkprogram som gikk på NRK fra 2002–2003.
*Retro (kultur), ofte kalt *retromote* eller *retrostil*, er kulturelle stiler som er tilbakeskuende, det vil si kopierer og etterlikner gamle moter
Kingos salmebok

***Dend Forordnede Ny Kirke-Psalme-Bog*** (*[[Thomas Kingo|Kingos]] salmebok*) ble i 1699 autorisert av kongen for bruk i alle kirker i Danmark-Norge. Boka har med 86 av Kingos salmer, dessuten bærer den Kingos navn på tittelbladet, siden utvalget ble gjort med utgangspunkt i en salmebok som Thomas Kingo, biskop i Odense, hadde redigert ti år tidligere.

Kingos salmebok var i bruk i store deler av Norge, helt til den i 1870-åra ble avløst av *[[Landstads kirkesalmebog]]* og Andreas Hauges *[[Psalmebog for Kirke og Hus]].

Kingos salmebok er ordnet etter [[kirkeår]]et, slik at det for hver [[helligdag]] gjennom året er satt opp passelige salmer. Salmeboka har med [[kollektbønn]]er, [[epistel]] og [[evangelium|evangelietekster]] for hver [[helligdag]], og den har med kirkebønner og andre [[bønn]]er.

På 1600-tallet ble det et problem at den samme salmen kunne være gjengitt i helt ulik versjon fra salmebok til salmebok. [[Danske Lov|Den danske landslov av 1683]] innførte en ny utgave av kirkeritualet i 1685 og *Alterbogen* i 1688. En ny rikssalmebok var også planlagt for tvillingrikene [[Danmark-Norge]]. Thomas Kingo fikk i oppdrag å redigere en slik salmebok som skulle ta med de beste gamle salmene og en del av sine egne salmer, slik at antall salmer rakk til alle kirkeårets [[søndag]]er. I 1689 var Kingo halvveis i arbeidet og sendte inn halve salmeverket til godkjennelse. *Vinter-Parten* med salmer fra [[advent]] til [[trinitatis]], der mer enn halvparten av de 263 salmene var skrevet av Kingo selv. [[Christian V]] godkjente salmeboken, og Kingo gikk i gang med å få den utgitt. Hans lønn for arbeidet var [[enerett]] på trykking og salg; men 28 dager senere ble godkjennelsen kansellert uten noen begrunnelse. Kongen forlangte også at de allerede trykte eksemplarene skulle beslaglegges. Det er uvisst hva som lå bak, og først i 1696 ble det nedsatt en kommisjon av [[københavn]]ske sogneprester for å utarbeide en rikssalmebok. Kommisjonen brevvekslet med Kingo om saken og tok inn mange av salmene hans, men det ble en helt annen bok enn han hadde tenkt seg. Han fikk likevel utgi den, ettersom han hadde et [[trykkeri]] stående på loftet sitt i Odense bispegård - og navnet hans stod også på tittelbladet, siden han var hovedforfatter med sine 85 salmer. *Kingos salmebok'' var i bruk til innpå 1960-tallet, da den ble endelig avskaffet i de siste kirkesognene mellom Horsens og Vejle; men i en enkelt luthersk frikirke nord for Herning holdt den seg fortsatt.

## Referanser
High school

**High school** er en engelsk betegnelse for en institusjon som underviser barn mellom 12–13 og 17–18 år. 

I USA er high school er delt i *junior high school* og *senior high school*. Ofte blir *high school* brukt istedenfor *senior high school*. *Junior high school* (også kalt *middle school*, *lower secondary school* eller *intermediary school*; 6. til 8. klasse) er nivået etter *elementary school* (også kalt *primary school;* 1. til 5. klasse), mens *senior high school* (9. til 12. klasse) driver med videregående opplæring. 

High school er den avsluttende delen av obligatorisk utdanning i Australia, Brasil, Canada, Filippinene, Japan, Mauritius, New Zealand, Singapore, Skottland i Storbritannia, Sør-Afrika, Sør-Korea, Taiwan og USA. Senior high school-utdanning berettiger som regel elevene til å søke seg til universiteter og høyskoler.

Videregående skole på engelsk kalles også for *upper secondary school* i en del land, deriblant England, men der er det mer vanlig å bruke begrepet *Sixth Form* eller *Sixth Form College.* 

I mange land fullføres high school det året man fyller 18, altså ett år tidligere enn det som er vanlig i Norge. 

## Referanser
Varslingsanlegg

**Varslingsanlegg** er i Norge et nettverk av tyfoner satt opp av Sivilforsvaret på taket av sentrale bygninger i byer og tettsteder, som for eksempel skoler, eller på toppen av høye master. De består som regel av to eller tre traktformede sirenehøyttalere som står spredd ut i et triangel. Rundt om i landet er det plassert ca. 1 250 varslingsanlegg, de fleste i byer og tettsteder. Signalene vil kunne høres av over halvparten av befolkningen.

**Flyalarm** er et varsel om at fiendtlige bombefly er på vei. Varselet er høyt og skal være mulig å høre for alle. 

## Norge

I Norge kjennertegner vi alarmen med korte mellomrom. Ved flyalarm skal alle søke dekning så snart som mulig.

To ganger i året testes sivilforsvarets varslingsanlegg; normalt andre onsdag i januar og andre onsdag i juni, ved å signalisere «Viktig melding - Søk informasjon» klokken 12:00.

## Signaler

Sivilforsvaret bruker tre forskjellige signaler: «Viktig melding - Søk informasjon», «Flyalarm» og «Faren over».

### Viktig melding – Søk informasjon

Viktig melding, søk informasjon. Informasjon om hva som skjer og hvordan en skal forholde seg gis gjennom ulike media , f. eks. radio, tv, myndighetenes nettsider, mv. Signalet vil kunne bli brukt både i fred og krig.


—–– —–– —––
—–– —–– —––
—–– —–– —––


Tre signalserier med ett minutts opphold mellom seriene. Ringing i tre serier med ett minutts opphold mellom seriene.

Tidligere var denne varslingen kjent som «Viktig melding – lytt til radio», men sivilforsvaret har gått vekk fra beskrivelsen «lytt til radio» til fordel for den mer generelle beskrivelsen «søk informasjon».

### Flyalarm

Fare for angrep – søk dekning.

_ _ _ _ _ _ _ _ _ _ _ _ _

Korte støt i cirka ett minutt.

### Faren over

____________________

Ett langt støt i om lag et halvt minutt.

## Referanser
Actionspill

**Actionspill** er en type videospill hvor handlingen ofte er dominert av tester av ens ferdigheter. Slike spill utfordrer gjerne spilleren mye, også ofte med tidspress. Actionspill-sjangeren er spillverdens actionfilmer, med underkategorier som beat 'em up, shoot 'em up og plattformspill.

Ikke alle actionspill handler om fysisk vold, selv om dette er hovedformen. Spill som går ut på at spilleren skal utsettes for krevende mentale oppgaver og rask reaksjonsevne. Bilspill og flipperspill er to av disse fartsfylte spillkategoriene som kan regnes som actionspill.

## Referanser


## Eksterne lenker
*
Cannibal ferox

***Cannibal ferox*** (også kjent som ***Make Them Die Slowly*** i USA og ***Woman from Deep River*** i Australia) er en italiensk grøsser-film fra 1981. Filmen er regissert og skrevet av Umberto Lenzi. Filmen blir ofte sammenlignet med en annen italiensk kannibal-film kalt *[[Cannibal Holocaust]]* som Lenzi prøvde å toppe med denne filmen. Begge filmene har relativt likt budskap, handling og innhold. Da filmen ble lansert reklamerte distributørene med at det var «den mest voldelige filmen noensinne» og at filmen var bannlyst i 31 land. Ingen offisiell liste med hvilke land filmen var ulovlig i har blitt gjort tilgjengelig, men mange av de landene som bannlyste den har tillatt den i ettertid.

## Handling

Tre antropologer reiser til regnskogen i Amazonas for å bevise en gang for alle at kannibalisme ikke eksisterer. Her møter de en kokain-sniffende eventyrer som har satt de innfødte til å lete etter smaragder for ham. Etter at han har torturert en av dem til døde for å ha gjemt unna noe av fangsten, går de til motangrep...

Filmskaperne har fokusert på å lage en mest mulig grotesk film med dyrelemlestelse, øye-uthuling, kastrering, kannibalisme og en levende skrikende kvinne penetrert gjennom brystene og hengt opp på jernkroker, for å nevne noe.

## Annet
Filmen skapte mye kontrovers i Norge og andre steder, og ble raskt utpekt som eksempel på  grov videovold. Filmen ble, sammen med en rekke andre zombie- og kannibalfilmer totalforbudt på video i første halvdel av 1980-tallet. Først i 2005 tillot Medietilsynet filmen utgitt på DVD i Norge. https://web.archive.org/web/20071004214726/http://medietilsynet.no/om/nyhetsarkiv/ch.

## Rolleliste
*Giovanni Lombardo Radice – Mike Logan
*Lorraine De Selle – Gloria Davis
*Danilo Mattei – Rudy Davis
*Zora Kerova – Pat Johnson
*Walter Lucchini – Joe Costolani
*Fiamma Maglione – Myrna Stenn
*Robert Kerman – Lt. Rizzo
*John Bartha – Brooklyn Mobster
*Venantino Venantini – Sgt. Ross

## Eksterne lenker
*
Eaten Alive!

***Eaten Alive!*** (originaltittel: *Mangiati vivi!*) er en italiensk eventyr-grøsser fra 1980 skrevet og regissert av Umberto Lenzi (mannen bak *[[Cannibal ferox]]*). Hovedrollene spilles av Robert Kerman og Janet Agren. Sentrale biroller spilles av Me Me Lai, Ivan Rassimov og Paola Senatore, mens en mindre birolle spilles av Mel Ferrer.

Filmen er også delvis kjent under den engelske tittelen *Doomed to Die* (USA).

Sentrale deler av handlinga er inspirert Jonestown massakren i Guyana i 1978.

## Handling
En mystisk asiat forfølger og dreper mennesker i New York med blåserør og piler dryppet i kobra-gift. Morderen blir så selv drept, og det blir klart at han er medlem av en religiøs menneske-etende kult som har sitt utspring dypt inne i jungelen i Ny-Guinea. En amerikansk kvinne reiser til jungelen for å lete etter sin forsvunne søster. Hun mistenker at søsteren har blitt en del av denne kulten.

## Om filmen
*Eaten Alive!* er en av flere voldelige italienske «Cannibal-filmer» som var populære på slutten av 1970- og starten av 1980-tallet. Filmen ble forbudt i Norge og en rekke andre land på grunn av dens grafiske voldsskildringer. Den ble raskt trukket inn i debatten om videovold i Norge.

Det eksisterer flere utgaver av filmen og enkelte inneholder scener hentet fra andre Cannibal-filmer, som f.eks Ruggero Deodatos *[[The Last Cannibal World]]* og *[[The Mountain of the Cannibal God]]*. Det er usikkert om disse scenene inngikk i de videoversjonene som eksisterte på 1980-tallet, men de er i alle fall tilstede på den usensurerte VHS-versjonen utgitt av Proffessional Cine Media i 1995.
### I Norge
En svensk-tekstet versjon fra Video Invest ble utgitt høsten 1981 under tittelen *Omänslig fasa.* Den svenske videoversjonen hadde påtrykt aldersgrense 20 år på coveret. Det var Videoimport AS som hadde enedistrubusjon for denne versjonen i Norge.

## Rolleliste
(utvalg)
*Robert Kerman – Mark Butler
*Janet Ågren – Sheila Morris
*Ivan Rassimov – Jonas Melvyn (Kultleder)
*Paola Senatore – Diana Morris (Sheilas søster)
*Me Me Lai – Mowara
*Fiamma Maglione – Alma
*Franco Fantasia – Brother Reeves
*Franco Coduti – Karan
*Mel Ferrer –  Professor Carter

## Referanser


## Eksterne lenker
*
Jakten på fjellets hemmelighet

***Jakten på fjellets hemmelighet*** (originaltittel: *La Montagna del dio cannibale*) er en italiensk engelskspråklig eventyr-grøsser fra 1978. Filmen er regissert av Sergio Martino og både historien og manuset er skrevet av Cesare Frugoni i samarbeid med Sergio Martino. Hovedrollene spilles av Ursula Andress og Stacy Keach.

Filmen er også kjent under de engelske titlene *The Mountain of the Cannibal God*, *Prisoner of the Cannibal God* og *Slave of the Cannibal God*.

## Handling
Susan Stevenson og hennes bror Arthur Weisser går av et fly i Ny-Guinea for å lete etter Susans mann. Her møter de Dr. Edward Foster, og de tre drar inn i jungelen sammen, hvor de blir vitne til flere grusomheter. Målet deres blir etter hvert å finne et sagnomsust og hellig fjell som er bosted for en primitiv stamme av kannibaler. Snart jaktes de på av blodtørstige kannibaler, og de fatter særlig interesse for Susan, som de tror er en gudinne.

## Om filmen
Den ble ikke satt opp på norske kinoer, men ble i 1987 lansert på video av Panorama under tittelen *Jakten på fjellets hemmelighet*. Denne versjonen var betydelig kortere enn originalen (ifølge videocoveret 1 time og 20 minutter). En britisk utekstet versjon med tittelen *Prisoner of the Cannibal God*, utgitt av Houshin i 1980, var tilgjengelig på det norske videomarkedet på begynnelsen av 1980-tallet.

## Rolleliste
*Ursula Andress – Susan Stevenson
*Stacy Keach – Professor Edward Foster
*Claudio Cassinelli – Manolo
*Antonio Marsina – Arthur Weisser
*Franco Fantasia – Father Moses
*Lanfranco Spinola – Consul Burns
*Carlo Longhi – Phil
*Luigina Rocchi – Sura

## Referanser


## Eksterne lenker
* 
* Bilde av videocoveret til en britisk versjon fra 1980 (Hokushin)
Nepal Samyabadi Party (MLM)

**Nepal Samyabadi Party (Marksbadi Leninbadi Maobadi)** ((NSP (MLM) eller NSP (MaLeMa) – engelsk: Communist Party of Nepal (Samyabadi), *Nepals Kommunistiske Parti (marxist-leninist-maoistisk)*) var et lite kommunistparti i Nepal, som fantes fra 1980-tallet til 2005.

Partinavnet er, oversatt til norsk, identisk med navnet til et annet lite nepalsk kommunistparti: Nepal Kamyunishta Parti (Marksbadi Leninbadi Maobadi). 

Den eneste forskjellen er at to ulike ord er brukt for å oversette *kommunistisk*. NSP (MLM) brukte *Samyabadi*, som stammer fra sanskrit, mens NKP (MLM) brukte *Kamyunishta*, et lånord fra engelsk.

De to partiene hadde også nære historiske forbindelser, og oppførte seg ofte nesten som siamesiske tvillinger.

NKP (MLM) oppsto som en splittelse fra NKP (Chautho Mahadhiveshan) i 1981.

NSP (MLM) oppsto som en splittelse fra NKP(MLM) i løpet av 1980-tallet. Partileder var *Nanda Kumar Prasai*. En annen viktig leder var *Kumar Belbase*.

Begge partier var under demokratiopprøret Jana Andolan 1990 medlemmer av den radikale fronten av kommunistpartier Samyukta Rashtriya Janaandolan, der Baburam Bhattarai var leder, og Prachandas NKP (Mashal) sterkeste parti.

3. oktober 2002 var begge partier med på å stifte Samyukta Bammorcha (SBM), en enhetsfront av 5 små kommunistpartier.

Etter kong Gyanendras' statskupp 1. februar 2005 gikk SBM inn i Sjupartialliansen for demokrati i Nepal.

15. november 2005 slo NSP(MLM) seg sammen med partiet det opprinnelig hadde splittet seg fra, NKP(MLM).

De dannet et nytt parti: NKP (Sanyukta Marksbadi Leninbadi Maobadi) (Communist Party of Nepal (United marxist-leninist-maoist) &ndash; på norsk *NKP (forent marxist-leninist-maoistisk)*).
Laksevåg videregående skole

**Laksevåg og Bergen maritime vidaregåande skule** er en fylkeskommunal videregående skole i Bergen. Fra høsten 2020 ble skolen slått sammen med Bergen maritime videregående skole til Laksevåg og Bergen maritime videregående skole.

## Utdanningstilbud
Elevtall og utdanningsprogrammer i skoleåret 2018/2019:

Skolen har også grupper med tilrettelagt opplæring.

Studieretningene Medier og kommunikasjon og Studiespesialisering ble lagt ned i 2018.

For utdanningstilbudet fra høsten 2020, se Laksevåg og Bergen maritime videregående skole.

## Historie
Laksevåg yrkesskole ble opprettet av kommunen i 1946 for å skaffe kvalifisert arbeidskraft til gjenreisningsarbeidet etter bombingen under krigen, og begynte med kurser for bygningstømrere, elektrikere, malere og murere. Høsten 1947 fikk skolen også husstell, og i 1948 ble det etablert en linje for mekanikere. Skolen holdt først til i brakker på Melkeplassen, og fikk sin nåværende skolebygning i Gravdal i 1976, tegnet av arkitekt Kjartan Seim.

Laksevåg gymnas ble etablert på Holen skole i 1954 som Laksevåg kommunale realskole. Skolen fikk gymnasklasser i 1964, og flyttet til sin nåværende skolebygning i Gravdal i 1965, tegnet av arkitekt Fr. Theodor Olsen.

De to skolebygningene ligger like ved siden av hverandre, og ble i 2003 slått sammen til en kombinert videregående skole for både yrkesfag og studiespesialiserende fag. Etableringen av Olsvikåsen videregående skole i samme bydel i 2006 har avlastet Laksevåg gymnas slik at elevtallet på studiespesialisering er lavere enn før, og skolen har i senere år fått nye linjer som medier og kommunikasjon og påbygning til generell studiekompetanse.

## Referanser


## Eksterne lenker
*
Balto

**Balto** kan sikte til:

* Samuel Balto, polfarer
* «Balto» (hund), oppkalt etter Samuel Balto
* ''Balto'' (1995), film som omhandler hunden «Balto»
Hvalsafari

**Hvalsafari** og **hvalkikking** er en trend og en næring som voks fram på 1980-tallet, spesielt etter at tradisjonell hvalfangst ble forbudt i 1986. Turister betaler for å komme i nærkontakt med hvaler i sitt naturlige habitat – havet.

At det ble et generelt forbud mot hvalfangst skyldes flere faktorer, ikke minst et sterkt engasjement fra en rekke ulike internasjonale miljøorganisasjoner, der spesielt Greenpeace utmerket seg med sine kraftige metoder for å stoppe hvalfangsten, men også forskningsmiljøene bidro sterkt. Det ble varslet om kraftig tilbakegang i populasjonene for mange arter, som følge av overfangst. Enkelte arter kan ha vært på randen av utryddelse.

På denne tiden hadde det alt utviklet seg en interesse for hvalkikking i noen land, som i USA. Folk samlet seg i grupper og dro til sjøs med båt for å kikke på hvalene, som selv kan være ganske nysgjerrige dyr. Hvalkikkingen utviklet seg raskt til å bli en ny form for turisme i noen land, kanskje spesielt i USA og Canada, som var pionerer i den nye næringen.

I dag er hvalkikking populært i mange land, også i Norge der flere selskaper nå tilbyr turister å se hval gjennom et produkt næringen har valgt å kalle *hvalsafari*. I Norge har virksomheten størst utbredelse i nordområdene, der sjansen til å se hval er størst.

Hvalkikking har også blitt et populært i land som Sør-Afrika, New Zealand og Australia, på Asorene og i en rekke land rundt Middelhavet og det øvrige Europa. I det siste har det også utviklet seg en gryende næring i land som Chile og Argentina, som begge ligger sentralt i forhold til hvalkikking i Sørishavet.

## Se også
* Hvalsang
* Hvalstranding

## Eksterne lenker
* Hvalsafari - retningslinjer. Oceansounds/WWF.
Veslsølnkletten

**Veslsølnkletten** er et fjell i Alvdal kommune i Innlandet fylke. Det har en høyde på  meter over havet. Fjellet ligger 3,5&nbsp;km nord-nordøst for den nesten 400 meter høyere Storsølnkletten ().

## Referanser
Accident of Birth

***Accident of Birth*** er det fjerde studioalbumet fra Bruce Dickinson, utgitt i juni 1997

I likhet med albumet *[[Balls to Picasso]]* er det Roy Z som spiller gitar, men på *Accident of Birth* spiller også nåværende gitarist i Iron Maiden, Adrian Smith. *Accident of Birth* er veldig annerledes fra det forrige albumet, *[[Skunkworks]]*. Det er på mange måter hardere, men på dette albumet er det tydelig at Bruce Dickinson helt hadde gått tilbake til sin «rene» stemme, og det har han fått god kritikk for å gjøre.

## Sporliste
#«Freak» (Dickinson, Roy Z.) – 4:15 
#«Toltec 7 Arrival» (Dickinson, Roy Z.) – 0:37 
#«Starchildren» (Dickinson, Roy Z.) – 4:17 
#«Taking the Queen» (Dickinson, Roy Z.) – 4:49 
#«Darkside of Aquarius» (Dickinson, Roy Z.) – 6:42 
#«Road to Hell» (Dickinson, Smith) – 3:57 
#«Man of Sorrows» (Dickinson) – 5:20 
#«Accident of Birth» (Dickinson, Roy Z.) – 4:23
#«The Magician» (Dickinson, Roy Z.) – 3:54 
#«Welcome to the Pit» (Dickinson, Smith) – 4:43 
#«The Ghost of Cain» * (Dickinson, Smith) – 4:15 
#«Omega» (Dickinson, Roy Z.) – 6:23 
#«Arc of Space» (Dickinson, Roy Z.) – 4:18

## Musikere
* Bruce Dickinson – Vokalist
* Adrian Smith – Gitar
* Roy Z – Gitar
* Eddie Casillas – Bass
* David Ingraham – Trommer

## Eksterne lenker
The Cannibal Man

***The Cannibal Man*** (orig: *La Semana del asesino*) er en spansk drama-thriller fra 1973 regissert av Eloy de la Iglesia. Vicente Parra spiller hovedrollen, en rolle han forøvrig vant prisen for beste mannlige hovedrolle under Cinema Writers Circle Award i Spania.

## Handling
Den unge slakteren Marcos dreper ved et uhell en taxi-sjåfør. Kjæresten hans ønsker å gå til politiet, så Marcos blir nødt til å drepe henne også. For å ikke skape en mistanke blant familien blir han så nødt til å drepe hennes bror, hennes brors forlovede og hennes far.

## Rolleliste
*Vicente Parra – Marcos
*Emma Cohen – Paula
*Eusebio Poncela – Nestor
*Vicky Lagos – Rosa
*Lola Herrera – Carmen

## Referanser


## Eksterne lenker
*
Kristi himmelfartskirke i Kolomenskoje

**Kristi himmelfartskirke i [[Kolomenskoje]]** (russisk: &#1062;&#1077;&#1088;&#1082;&#1086;&#1074;&#1100; &#1074;&#1086;&#1079;&#1085;&#1077;&#1089;&#1077;&#1085;&#1080;&#1103; &#1074; &#1050;&#1086;&#1083;&#1086;&#1084;&#1077;&#1085;&#1089;&#1082;&#1086;&#1084;, Tserkov voznesenija v Kolomenskom) ble bygget 1528–1532 ved tsarenes sommerresidens noen kilometer utenfor Moskva. Vasilij III lot den oppføre for å feire at han hadde fått en sønn (som senere skulle bli kjent som Ivan den grusomme).

De eldste russiske kirkene som er bevart ligner veldig på de bysantinske. Russiske arkitekter utviklet etterhvert sin egen "dialekt" innenfor det bysantinske formspråket (med løkkupler som et av de karakteristiske trekkene), men det tok lang tid før de forlot opphavet helt. Dette er en av de eldste kirkene som bryter totalt med det bysantinske mønsteret. Inspirasjonen til kirkens utfordring kommer sannsynligvis fra de gamle moskovittiske trekirkene, og i Kristi himmelfartskirke blir denne stilen for første gang uttrykt i stein. Grunnen til den spesielle utformingen var sannsynligvis rent praktisk: Kirken fungerte også som militært vakttårn. Øverst i det 70 meter høye tårnet sto det en vaktmann som holdt utkikk etter fiender, og som via signaler kunne kommunisere med en tilsvarende vaktpost i Ivan den stores klokketårn i Kreml.

I 1712 ble hovedstaden flyttet fra Moskva til St. Petersburg, og den gamle sommerresidensen forfalt. I 1760-årene ble den revet av Katarina II, som begynte å bygge et nytt palass i 1768. Dette ble imidlertid aldri ferdig, og ble i sin tur revet i 1816. Aleksander I bygget et empire-palass i 1825, men det eneste som står igjen av det er en sidepaviljong.

100 år etter, i 1925, opprettet myndighetene et friluftsmuseum her, og Kristi himmelfartskirke ble en del av det. I tillegg ble en rekke trehus fra ulike deler av landet flyttet hit.

Kristi himmelfartskirke ble i 1994 oppført på UNESCOs liste over verdensarven.


Fil:Alekseev Kolomenskoe2.jpg
Fil:Moscow Kolomenskoe Estate asv2018-08 img2.jpg
Fil:Unesco world Heritage site №634.jpg


## Referanser


## Eksterne lenker
*
Anthony Hamilton

**Anthony Hamilton** (født 2. juni 1971 i Nottingham) er en engelsk profesjonell snookerspiller. Han har vært profesjonell siden 1991. Hamilton har vært i to finaler i rankingturneringer; British Open 1999 og China Open 2001, men han tapte begge.

Han har ikke spilt maksimum break i karrieren, men han har klart 145.

## Referanser


## Eksterne lenker
*
Steinar Schjøtt

**Steinar Johannes Stenersen Schjøtt** (født 13. november 1844 i Porsgrunn, død 11. januar 1920 i Kristiania) var en norsk ordbokredaktør, oversetter, nynorskforkjemper og statsstipendiat. Han er mest kjent for oversettelsen av *[[Heimskringla]]* til nynorsk, utgitt 1874-79. 

Han var prestesønn, tok latinartium i Skien 1862 og ble cand.philol. i 1870. Han var lærer ved Heltbergs studentfabrikk, deretter i Levanger og Kristiansand. Fra 1874-1893 var han lærer i Fredrikshald, deretter i Skien. Schjøtt ble statsstipendiat i 1909, men allerede fra 1899 var han frikjøpt fra sin lærerstilling for å kunne bruke til på ordboksarbeidet, bosatt i Oslo. 

Han var tidlig aktiv som skribent i og redaktør av ulike måltidsskrift, og skrev en norgeshistorie til skolebruk. Oversettelsen av Heimskringla var fra først omstridt fordi Schjøtt valgt en annen landsmålsnormal enn Aasen. I ettertid har f.eks. Kjell Venås vurdert det som at
:*Det mest gjennomtenkte, folkemålsnære og stilreine tidlege alternativet til Aasen-norma kom fra Schjøtt.

Fra 1899 arbeidet han med *Dansk-norsk ordbog*. Boka utkom i 1909, med danske/riksmåls oppslagsord og nynorske definisjoner. Boka ble fulgt av *Norsk ordbok, med ordtyding paa norsk-dansk* i 1914. Schjøtt bosatte seg fra 1915 i Asker, som nabo av [[Hulda Garborg|Hulda]] og [[Arne Garborg]]. Garborgs *Knudaheibrev* er stilet til Schjøtt. Han hjalp Garborg med å oversette Odysseen til landsmål.

== Litteratur ==
* Kjell Venås. «Steinar Schjøtt» I: *Norsk biografisk leksikon*

* *Heimskringla*. 1874-79
* *Norigs soga, til heimbruk og bruk for lærarar*. 1879
* *Lærebok i heimssoga : til bruk fyr seminar*. 1899
* *Dansk-norsk ordbog*. 1909
* *Norsk ordbok, med ordtyding paa norsk-dansk''. 1914
Åger

**Åger** betyr i dagligspråk det å ta ulovlige eller urimelig høye renter på lån av penger. Ordet stammer fra norrønt. Både Bibelen og Koranen inneholder bestemmelser mot urimelig utbytte på pengelån. I middelalderen og tidlig nytid var det en lenge pågående teologisk/moralsk debatt om i hvilke tilfeller renter var regnet som syndig.

En person som låner ut penger mot ågerrente kalles på norsk en *ågerkarl*.

## Norge
I norsk rett har straffeloven et ågerforbud: 

Tilsvarende forbyr pristiltaklovens §&nbsp;2 *Urimelige priser og forretningsvilkår*.

## Referanser
Dag Fyri

**Dag Fyri** (født 26. oktober 1949) er en norsk maler og grafiker. 

Han er blant annet kjent for rolige motiver i dempede farger og en realistisk stil. Dag Fyri har særlig arbeidet med litografi og oljemaleri. 

Fyri også lagd flere bokillustrasjoner, blant annet til barnebøker, og har mottatt Kultur- og kirkedepartementets pris for barne- og ungdomslitteratur to ganger, *Illustrasjonspris* for bilder til Rasmus Lølands *Kvar vart det av jula?* i 1978, og *Spesialpris* sammen med Stig Holmås for *Vinterhaug og ildvannet* i 1982.

## Referanser


## Eksterne lenker
* galleri27.no: Malerier og CV
* CV hos Kunstnernes Informasjonskontor
Kjeller PK X-1

**Kjeller PK X-1** var et to-seters helikopter utviklet ved Kjeller Flyfabrikk under ledelse av sivilingeniøren Paul Kjølseth. PK X-1 fløy første gang i 1955, men ble regnet som et rent eksperimentelt helikopter og aldri evaluert i forhold til ytelser. Videre utvikling av PK X-1 ble i 1956 kansellert til fordel for utviklingen av PK X-2. Flytekniske beregninger ble gjort av Erik Tandberg og drivlinjen ble laget av Torbjørn Syverstad.

PK X-1 var utstyrt med en Ranger 6-sylindret rekkemotor på 200 hk. Helikopteret var også utstyrt med et helt nytt system for kraftoverføring utviklet av Paul Kjølseth.

## Referanser
Kjeller PK X-2

**Kjeller PK X-2** var et helikopter utviklet ved Kjeller Flyfabrikk under ledelse av sivilingeniøren Paul Kjølseth. PK X-2 fløy første gang i 1962 og var i motsetning til forgjengeren PK X-1 utviklet som et praktisk brukshelikopter, blant annet med plass til tre sykebårer og sykepasser eller et geværlag.

PK X-2 var utstyrt med en gassturbinmotor av typen General Electric YT-58, og fløy tilfredsstillende etter at en del tekniske problemer hadde blitt rettet opp. Men etter at PK X-2 havarerte 9. februar 1965 ble utviklingen av helikoptre i Norge stanset og Forsvaret importerte heller helikoptre. Havariet skjedde pga. at turtallet på halerotoren var blitt satt opp, med resultat at halerotoren feilet. Denne var for øvrig tatt fra et H-19 helikopter. Piloten Odd Svang-Rasmussen ble skadet ved ulykken, men kom sterkt tilbake senere, og endte som generalløytnant i Luftforsvaret.

## Referanser
Ding Junhui

**Ding Junhui** (kinesisk: 丁俊晖, pinyin: *Dīng Jùnhuī*, født 1. april 1987 i Yixing i Jiangsu) er en kinesisk profesjonell snookerspiller.

Ding startet å spille snooker da han var ni år gammel og vant i 2002 det asiatiske U&ndash;21-mesterskapet, det asiatiske mesterskapet og U&ndash;21-verdensmesterskapet. Han ble profesjonell i 2003.

## Profesjonell karriere

Den første profesjonelle turneringen han deltok i var Masters 2005, hvor han røk ut i andre runde for Stephen Lee. I mars 2005 feiret han sin 18-årsdag med å vinne China Open etter at han slo Stephen Hendry, som da var rangert som nummer tre i verden, 9&ndash;5 i finalen. Dette var hans første seier i en rankingturnering.

I desember 2005 vant han UK Championship etter at han slo den 20 år eldre Steve Davis i finalen med 10&ndash;6. Han ble dermed den første spilleren som ikke var fra enten Storbritannia eller Irland til å vinne denne turneringen. I løpet av sesongen 2005/2006 klatret han fra 62.- til 27.-plass på verdensrankingen.

I den første rankingturneringen i sesongen 2006/2007, Northern Ireland Trophy, møtte han Ronnie O'Sullivan i finalen. Kampen vant han 9&ndash;6. Han ble dermed den tredje spilleren som har vunnet tre rankingturneringer før fylte 20 år, de to andre er O'Sullivan og John Higgins.

Den 14. januar 2007 lagde Ding sitt første maksimum break i førsterundekampen mot Anthony Hamilton i Masters. Også i denne turneringen kom han til finalen og møtte igjen Ronnie O'Sullivan. Ding tok de to første partiene i finalen, men O'Sullivan storspilte og vant til slutt komfortabelt 10&ndash;3.

Etter finalen i Masters tapte Ding førsterunde kampen mot Stephen Maguire i Malta Cup og røk også ut i første runde av Welsh Open etter tap mot Jamie Cope. Han kvalifiserte seg imidlertid for første gang til verdensmesterskapet i snooker og møtte O'Sullivan i første runde. Denne kampen tapte han 2&ndash;10.

Den 16. desember 2008 gjorde Ding sitt andre maksimum break i karrieren i en kamp mot John Higgins i UK Championship. Året etterpå vant han for andre gang UK Championship, med 10&ndash;8 seier over John Higgins.

## Turneringsseire
* International Championship &ndash; 2013
* China Open &ndash; 2005
* UK Championship &ndash; 2005, 2009, 2019
* Northern Ireland Trophy &ndash; 2006

## Referanser


## Eksterne lenker
* 
*
Hundreviseboka

***Hundreviseboka*** er den folkelige tittelen på en visesamling utgitt av den danske historikeren Anders Sørensen Vedel i 1591. Den fulle tittelen i barokkstil er: 
:*It Hundrede udvaalde Viser om allehaande Merckelige Krigs Bedrifft oc anden seldsom Eventyr som sig her udi Riget ved Gamle Kemper Naffnkundige Konger oc ellers forneme Personer begiffuet haffuer aff arilds tid indtil denne nerværendis Dag*.

Boka inneholdt gamle viser som Vedel hadde samlet fra visehåndskrifter og muntlig tradisjon, mesteparten er den type viser vi kaller ballader. Da han i 1586 besøkte Hven, ba dronning Sophie ham om et utvalg renskrevne viser, og han sørget deretter for en trykt utgave til glede for allmuen. Utgivelsen var uten sidestykke i noe annet land, og samlingen vant i løpet av 1600-tallet enorm utbredelse i befolkningen gjennom tallrike gjenopptrykk.

I 1695 gav Peder Syv ut boka på nytt og la til hundre viser til. Denne boka ble kalt *Tohundreviseboka* eller *[[Kjempeviseboka]]* og kom i stadig nye opplag utover 1700-tallet. Boka ble svært populær også i Norge og på Færøyene, og norsk balladetradisjon er sterkt påvirket av *Kjempeviseboka*.

## Referanser
Etnografisk degradering

**Etnografisk degradering** betegner innen antropologi at det at en kultur ikke blir regnet som «eksotisk» eller «opprinnelig» nok for å bli viet oppmerksomhet. 

Uttrykket er skapt av Clifford Geertz. 

Dersom for eksempel en norsk-amerikaner kommer til Norge og oppdager at nordmenns livsstil er forbausende lik den i USA, og at nordmenn ikke går i bunad og bor på gård, som han muligens trodde, vil vedkommende føle at nordmennene er etnografisk degradert. Samme fenomen skjer når antropologer mister interessen for å forske på urfolk fordi deres kultur blir globalisert.